На основу члана 38. Закона о удружењима (''Сл.гласник РС'' бр.51/2009), чл. 6. и 7. Правилника о начину,критеријумима и поступку доделе средстава удружењима цивилног друштва финансирање услуге Дневног боравка за децу са сметњама у развоју и услуге помоћ у кући за стара лица које се финансирају из буџета општине Чајетина („Службени лист општине Чајетина“,бр.4/2014), и Одлуком о буџету општине Чајетина за 2014. годину ( „Службени лист општине Чајетина“ бр.11/13) Комисија за избор пружаоца услуга, расписује

**Ј А В Н И К О Н К У Р С**

**за финансирање пружања услуге Дневног боравка за децу са сметњама у развоју и услуге помоћ у кући за стара лица**

 Расписује се Јавни конкурс за избор удружења за финансирање пружања услуга од јавног интереса: Дневног боравка за децу са сметњама у развоју и услуге помоћ у кући за стара лица у 2014.години .

 Средства за реализацију пружања услуга из става 1. овог јавног конкурса обезбеђена су у буџету општине Чајетина за 2014. годину и то:

-Услуга Дневног боравка за децу са сметњама у развоју 4.600.000,00 динара

-Услуга помоћ у кући за стара лица - 5.900.000,00 динара

 Право подношења пријаве за доделу средстава имају удружења под условом да им је седиште на територији општине Чајетина и да обављају делатност на подручју општине, да је директно одговорно за пружање услуга, да је најмање годину дана пружало услугу дневног боравка, које је поднело годишњи извештај за претходну буџетску годину у складу са уговором о реализовању пројеката/програма, уколико је било носилац пројеката/програма у претходној години, и ако су остварени очекивани резултати реализације пројекта/програма, односно услуге.

Општина Чајетина неће финансирати:

-услуге које су претходних година већ биле финансиране из општинског буџета а нису реализоване,

-инвестициона улагања у изградњу, опремање и одржавање пословног простора,

-услуге чије су једине програмске активности путовања, студије,учешће на конференцијама, предавања стручњака и сличне активности,

-услуге чије су програмске активности награде и спонзорства појединцима и другим организацијама

Избор пружаоца услуга који ће се финансирати средствима буџета вршиће се применом следећих критеријума:

* Да удружење има статус правног лица;
* Да је седиште правног лица на територији општине Чајетина и да се пружање услуга од јавног интереса реализује на територији општине Чајетина;
* Да је удружење основано у складу са прописима којим је уређено оснивање удружења и да је уписан у прописани регистар;
* Да удружење има усвојен годишњи програм/план рада који обухвата услуге и активности у областима које су од јавног интереса усвојени од стране органа удружења.

Приоритет за доделу средстава ће имати удружења која:

* Располажу материјалним и кадровским капацитетима за реализацију услуга уз референце које поседују;
* Своје програме рада усемеравају ка већем броју корисника;
* Могу да обезбеде мерљиве резултате у односу на планиране трошкове;
* Имају висок степен успешности у реализовању програма рада и пројеката;
* Своје програмске и пројектне активности базирају на усвојеним стратешким документима на локалном и националном нивоу.

Потпуна документација за пријаву на Јавни конкурс треба да садржи:

* образац пријаве на конкурс у 2 примерка (који садржи детаљан опис начина пружања услуге за чије финансирање се подноси пријава, као и кориснике, значај, место и време реализације услуге и детаљан буџет за пружање услуге ),
* копију извештаја о стању рачуна подносиоца пријаве (биланс стања и биланс успеха за 2013. годину са доказом да је извештај поднет Агенцији за привредне регистре),

 Образац пријаве на Конкурс биће доступан на званичној интернет презентацији општине Чајетина ( www.cajetina.org.rs)

 Комплетна конкурсна документација доставља се у једној затвореној коверти.

Предлог пружања услуга учесника Конкурса треба да буде написан на рачунару и на прописаним обрасцима, потписан и оверен од стране овлашћеног лица. Предлози пружања услуга, писани руком као и они ван прописаних образаца, неће се узети у разматрање.

Активности обухваћене пружањем услуга морају се реализовати до краја календарске године.

 Образац пријаве на Конкурс са одговарајућом документацијом подноси се Комисији за избор пружаоца услуга од јавног интереса удружења цивилног друштва са назнаком ''Пријава на конкурс за пружање услуга удружења цивилног друштва – не отварати'' препорученом поштом на адресу: Општинска управа општина Чајетина Одсек за општу управу, друштвене делатности и заједничке послове, ул.Александра Карађорђевића број 28, 31310 Чајетина или предајом на писарници Општинске управе (у Услужном центру).

Образац пријаве на Конкурс доставља се у штампаном облику у два примерка оверен од стране овлашћеног лица док се пратећа документација доставља у једном примерку ( оверене фотокопије).

Пријаве на конкурс могу се поднети до 10.04.2014. године у 15,00 часова, без обзира на начин подношења.

Неблаговремене и непотпуне пријаве неће се разматрати.

Комисија за избор пружаоца услуга од јавног интереса удружења размотриће пристигле пријаве и на основу наведених критеријума утврдити предлог за финансирање у 2014.години. Коначну одлуку о додели средстава доноси Председник општине.